Ilpo Okkonen

Ilpo Okkonen (s. 1954)https://oula.finna.fi/Record/oy.9917278583906252 on Oulussa toimiva valokuvaaja, graafinen suunnittelija, mainostoimistoyrittäjä, tietokirjailija ja kirjankustantaja. Koulutukseltaan hän on arkkitehti, ja valokuvaajan työssään hänet tunnetaan erityisesti arkkitehtuurikuvaajana. Hän on kuvittanut ja julkaissut kymmeniä valokuvateoksia, joista Asko Salokorven kanssa 1985 julkaistu Suomen arkkitehtuuri 1900-luvulla valittiin maailman kauneimmaksi kirjaksi.Pallasmaa, Juha: Asko Salokorpi, HS Muistot. Viitattu 12.5.2015. Ilpo Okkonen opiskeli arkkitehdiksi Oulun yliopistossa 1977–1992 ja oli työharjoittelussa Reima ja Raili Pietilän toimistossa 1979. Jo opiskeluaikoina Okkonen perusti Studio 10 Oy:n, jonka kautta Okkonen teki arkkitehtuuri- ja mainosvalokuvausta sekä multivisio-ohjelmia muun muassa Oulun kaupungille ja Oulun yliopistolle. Vuodesta 1993 hänen yrityksenään on ollut Studio Ilpo Okkonen Oy, joka toimii sekä mainostoimistona että valokuvateosten kustantajana. Lisäksi Okkonen on vuodesta 2012 toiminut Oulu3D-yrityksen toimitusjohtajana.Ilpo Okkonen, LinkedIn. Viitattu 12.5.2015. Vuonna 2014 Okkonen kokosi 40-vuotistaiteilijajuhlansa kunniaksi valokuvistaan Minä näen -virtuaalinäyttelyn verkkoon.Minä näen, Studio Ilpo Okkonen. Viitattu 12.5.2015. 1990-luvun alussa Okkonen ja hänen vaimonsa Seija toivat Suomeen Iriadamant-intiaaneiksi itseään kutsuvan ranskankielisen kultin, joka piti leiriä Kittilässä. Okkoset olivat mukana liikkeessä, kunnes ryhmä karkotettiin Suomesta ja lopetti pian toimintansa. Okkoset kertoivat asiasta vuonna 2017 radioidussa 11-osaisessa sarjassa Intiaanit tullee! Ilpo Okkonen oli keskeisesti mukana neliosaisessa ranskalais-suomalais-belgialaisessa television dokumenttisarjassa Gaialand (2022), joka kertoo kultista ja sen huijariksi paljastuneesta johtajasta Norman Williamista. ==Teoksia== *Oulu 1983–1984 (Jukka Ukkolan kanssa, Pohjoinen 1984, ISBN 951-9152-80-6) *Suomen arkkitehtuuri 1900-luvulla (Asko Salokorven kanssa, Gummerus 1985, ISBN 951-20-2522-1) *Pilvilinnoja ja vesiposteja : kulta-ajan arkkitehtuuria pohjolan valkeaan kaupunkiin (Ritva Okkosen kanssa, Pohjoinen 1985, ISBN 951-749-024-0) *Keski-Pohjanmaa / Mellersta Österbotten (Jukka Ukkolan ym. kanssa, Länsirannikko 1990, ISBN 952-9505-06-X) *Tornio (Timo Mäntyvaaran kanssa, Studio Ilpo Okkonen 1996, ISBN 952-5109-00-3) *Kaiken keskellä Oulu : erään kaupungin anatomia (Jukka Ukkolan kanssa, Studio Ilpo Okkonen 1997, ISBN 952-5109-02-X) *Scenic Contra Costa County (Frank Haegelandin kanssa, MBIC 1998, ISBN 0-9667420-0-1) *Helsingin kasvot / Faces of Helsinki (Asko Salokorven kanssa, Studio Ilpo Okkonen 1999, ISBN 952-5109-09-7) *Aleksanterinkatu – katu Helsingin sydämessä (Asko Salokorven kanssa, Studio Ilpo Okkonen 2004, ISBN 952-5109-16-X) *Oulun tuomiokirkko (Arvi Seppäsen kanssa, Studio Ilpo Okkonen 2002, ISBN 952-5109-11-9) *Seutunsa keskellä Oulu (Jukka Ukkolan kanssa, Studio Ilpo Okkonen 2004, ISBN 952-5109-17-8) ==Lähteet== ==Aiheesta muualla== *Studio Ilpo Okkosen verkkosivusto Luokka:Suomalaiset valokuvaajat Luokka:Suomalaiset arkkitehdit Luokka:Suomalaiset graafiset suunnittelijat Luokka:Suomalaiset yrittäjät Luokka:Elävät henkilöt Luokka:Suomalaiset kirjankustantajat Luokka:Suomalaiset mainonnan suunnittelijat Luokka:Suomalaiset tietokirjailijat Luokka:Vuonna 1954 syntyneet